ચાલવાની કસરતની વાયુવીકાર પર સારી અસર થાય છે એમ મેં અનુભવ્યું છે. માત્ર એકાદ કીલોમીટર ચાલવાથી પણ લાભદાયક અસર અનુભવાય છે. એમાં ચાલવાની ઝડપ સામાન્ય હોય તો પણ અનુકુળ અસર મેં અનુભવી છે. વધુ ઝડપથી ચાલવાથી વીશેષ સારી અસર અનુભવાશે. વેલીંગ્ટન ઈન્ડીયન એસોસીયેશનના યુવાનો સાથે હું ઉનાળામાં ચાલવા જાઉં છું. એ વખતે મારા એકબે વધુ ઉમ્મરવાળા મીત્રોને લાંબા અંતર સુધી ચાલ્યા પછી એટલે કે લગભગ ચાર-પાંચ કલાક ચાલ્યા બાદ બહુ જ દુખદાયક અંગ્રેજીમાં જેને ક્રેમ્પ્સ કહે છે, જેને અમારી ગામઠી બોલીમાં વોંટ આવે કહે છે તે દુખાવો થતો મેં બેત્રણ વાર જોયો છે. આયુર્વેદ મુજબ આ દુખાવાનું કારણ વાયુ હોય છે. વધુ ચાલવાથી વાયુ દુર થવાને બદલે દુખાવો કેમ કરે છે?